Pacient scos la plimbare pe faleză pentru a se trata de COVID-19.
Programul de plimbări pe faleză a reînceput la finalul lunii iunie. Doctorii văd schimbări în starea de spirit a pacienților. Peste 29.000 de spanioli au murit din cauza COVID-19.
Francisco Espana a fost bolnav de COVID-19 și a petrecut două luni în spital.Săptămâna aceasta a reușit să ia în sfârșit o gură de aer proaspăt, numai bună pentru plămânii grav afectați de boală. Doctorii i-au făcut o bucurie și l-au scos la o plimbare pe faleza unei plaje din Barcelona."Spunem deseori ca un clișeu că nu știm niciodată ce se poate întâmpla în câteva secunde. Și că trebuie să ne bucurăm de moment. În cazul meu, m-am trezit înconjurat de pereți, acoperit de pături și întrebându-mă ce caut aici", spune Francisco Espana, pacient în recuperare.La spitalul din orașul spaniol, experții fac cercetări cu privire la beneficiile pe care le pot avea și 10 minute petrecute pe malul mării."Totul este diferit. Starea lor se schimbă mult. Sunt mult mai calmi și mai plini de viață. Este ca o fereastră prin care ei simt că ziua în care vor pleca de aici se apropie", explică asistenta medicală Andrea Escanuela.